የኢጋድ የውጭ ጉዳይ ሚንስትሮች ከፕሬዚደንት ሳልቫኪር ጋር ተወያዩ
የምስራቅ አፍሪካ የልማት በይነ መንግስታት ኢጋድ የውጭ ጉዳይ ሚንስትሮች ከፕሬዚደንት  ሳልቫኪር  ጋር   ውይይት  ማድረጋቸው ተገለጸ፡፡ የኢጋድ ውጭ ጉዳይ ሚንስትሮች አሁድ እለት ጁባ በመገኘት ከደቡብ ሱዳን ፕሬዝዳንት ሳልቫ ኪር ጋር ተገናኝተው በሀገሪቱ ሰላምን ለማምጣት በሚቻልበት ሁኔታ ላይ ስለመምከራቸው ተገልጸዋል፡፡ የደቡብ ሱዳኑ ፕሬዝዳንት ቢሮ የወጡ መረጃዎች እንደሚጠቁሙት የኢጋዱ ቡድን ተልእኮ  በሀገሪቱ መንግስትና በአማጺያን መካከል ያለውን አለመግባባት በማጥበብ ቀጣዩን የሰላም ድርድር ውጤታማ እንዲሆን መንገድ መጥረግ ነው፡፡ይህ የኢጋድ ሚንስትሮች ጉብኝት የመጣው የሰላም ድርድሩ ወደ መጪው ግንቦት ወር ከ17 እስከ 21 መተላለፉ ከተነገረ ከቀናት በኋላ ስለመሆኑም ተመላክቷል፡፡ አሜሪካ፤ እንግሊዝ፤ ኔዘርላንድ፤ ኖርዌይ እና ሌሎች ለጋሾች ቀጣዩ የደቡብ ሱዳን የመጨረሻው የሰላም ድርድር ውጤታማ ይሆን ዘንድ ኢጋድ ከፍተኛ ጫና እያሳደሩ ይገኛሉ ነው የተባለው፡፡    እኤአ በ2013 የተጀመረው የደቡብ ሱዳን የእርስ በርስ ጦርነት ከ100 ሺ በላይ ሰዎችን ህይወት እንደቀጠፈ መረጃዎች ይጠቁማሉ፡፡